Ģeoloģiskais dabas piemineklis **Abavas Velnala**

MK 175. noteikumu piel. Nr. 172

**Detalizēts apraksts**

**Adrese**

Kandavas novada Kandavas pagastā.

Ģeogrāfiskās koordinātes E22° 41,263' un N57° 01,100', jeb x420323, y320191 LKS92 sistēmā.

**Ģeogrāfiskais novietojums**

Strauta ielejā un Abavas senlejā un blakus tām, depresijā starp Ziemeļkursas un Dienvidkursas augstienēm.

**Ģeoloģiskie veidojumi**

Smilšakmens atsegumi un ala, dolomīta atsegumi, erātisks dižakmens.

**Izmēri**

Dabas pieminekļa platība 4,52 ha

**Debits**

-.

**Unikālās vērtības**

Stratigrāfiski nozīmīgi Ogres un Stipinu svītas iežu atsegumi, arī ala un dižakmens.

**Ainaviskuma raksturojums**

Krāšņa Abavas senlejas un strauta ielejas ainava ar pamatiežu atsegumiem.

**Stratigrāfija**

Augšdevona Ogres svītas iežu, galvenokārt smilšakmeņu, pilnīgākais griezums Kurzemē un Stipinu svītas Imulas ridas parastratotips un Bauskas ridas hipostratotips, galvenokārt plātņaini dolomīti un dolomītmerģeļi.

**Uzbūve**

Novērojams raksturīgs iežu slāņojums.

**Viela**

Atsegumos - smilšakmeņi, dolomīti un dolomītmerģeļi, dižakmens – leikokrāts, vidēji lielkristālisks kālija laukšpata granīts.

**Procesi**

Šā brīža procesi dabas pieminekļa teritorijā ir nebūtiski.

**Citas vērtības**

Kultūrvēstures vērtības – Velnala kā vieta, kas saistīta ar teikām, pie Velnakmens veiktos izrakumos atrasti 2.-4. gs bronzas aproces fragmenti.

**Stāvoklis**

Stāvoklis vērtējams kā viduvējs.

**Bojājumi**

Alas ieeja aizplūst ar nogāzes nobirām, pie stāvlaukuma neizvākts konteiners un atkritumu kaudze (2013. gada aprīlī).

**Apdraudējumi**

Nopietnu apdraudējumu nav, bet infrastruktūras trūkums un nesakoptība pasliktina teritorijas vizuālo pievilcību.

**Dabas aizsardzība**

Objekta teritorijā atrodas vairāki Eiropas nozīmes biotopi – karbonātisku pamatiežu atsegumi (8210), smilšakmens atsegumi (8220), kā arī nogāžu un gravu meži (9180).

**Apsaimniekošana**

Teritorijā atrodas auto stāvlaukums, pie kura ir izvietota pamata informācija par teritorijas dabas un kultūrvēstures vērtībām, bet praktiski nav ģeoloģiska satura informācijas. Labiekārtojuma infrastruktūra – norādes, takas un laipas ir viduvējā stāvoklī.

**Piezīmes**

-

**Novērtējumi**

Unikālās vērtības - 5

Ainaviskums - 4

Zinātniskais novērtējums:

Stratigrāfija - 5

Uzbūve - 3

Viela - 3

Procesi - 1

Citas vērtības - 4

Novērtējumu summa - 25

**Robežu izmaiņu pamatojums**

Esošā dabas pieminekļa teritorija aptuveni atbilst aizsargājamo dabas vērtību izvietojumam, bet nepieciešami tehniski precizējumi un robežu pieskaņošana zemes kadastru izvietojumam. Platība nedaudz samazinās – no 4,90 ha uz 4,522 ha.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem stratigrāfijas un citiem ģeoloģijas pētījumiem, gan kā ainaviski vērtīgu dabas veidojumu kopumu, kas ir nozīmīgs arī kā populārs tūrisma objekts. Nepieciešams sniegt plašāku informāciju par teritorijas ģeoloģiskajām vērtībām, kā arī ierīkot kāpnes un laipas atsegumu un alas apskatei.

Unikālās vērtības, 1   2   3   4   5
1- nenozīmīgs,
2- maznozīmīgs,
3- vietāja mēroga nozīmīgs,
4- reģiona mēroga nozīmīgs;
5- LV vai starptautiski nozīmīgs , unikāls

Ainaviskums, 1   2   3   4   5
1- neglīts,
2- ainavā neizpaužas kā pozitīvi vērtējams elements,
3- parasts, nedaudz vairo ainavas vērtīgumu;
4- skaists, glīts, bet ne izcils;
5- izcili krāšņs

Stratigrāfija, 1   2   3   4   5
1- nenozīmīgs sīks,
2- maznozīmīgs vai neizteiksmīgs,
3- parasts raksturīgs konkrētās svītas atsegums,
4- viens no lielākajiem konkrētās svītas atsegumiem, bet nav stratotips ,
5- svītas stratotips vai unikālu fosīliju atradne

Uzbūve, 1   2   3   4   5
1- nav novērojamas nekādas raksturīgas uzbūves detaļas,
2- neizteiksmīgs slāņojums,
3- parasts, raksturīgs slāņojums; raksturīgi reljefa veidojumi
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;
5- īpaši izteiksmīgs vai neparasts slāņojums, reljeefa veidojums, atseguma forma u.c.

Viela, 1   2   3   4   5
1- vieliskais sastāvs nav nosakāms, piemēram, biezā apauguma dēļ,
2- nedroši nosakāmi sastāva ieži, neizteiksmīgi,
3- parasti ieži,
4- savdabīgi, raksturīgi ieži vai minerālu izpausmes;
5- kādas retas vai neparastas minerālu izpausmes; reti sastopami, bet raksturīgi ieži

Procesi, 1   2   3   4   5
1- nekādi īpaši procesi nav novērojami;
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,
3- raksturīgi procesi, piem., izskalošana vai avotu erozija;
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija

Citas vērtības, 1   2   3   4   5
1- nekā nozīmīga nav,
2- neliels nozīmīgums dzīvajai dabai, kultūrvēsturei, tūrismam;
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;
4- retu sugu atradne, populārs tūrisma objekts, kulta vieta, nozīmīgu teiku vieta utml.;
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.